दरखास्तां लखोइयां, दस्खत होए तां सम्याल ने धर्म ‘शाह् गी बल्लें जन्हेई गलाया, "चौलें दी बोरी घर छोड़दे जायां,।" फी रमजान ते धर्म’ शाह् दे जाने परैन्त दरखास्तें गी हत्थै च फड़ियै सम्याल ने फरंगीमल गी फोन कीता, "चौधरी जी असें पैह्लें आखेआ हा थुआड़ा कम्म स्हाड़े खब्बै हत्थै दी मार ऐ। इक-अद्धे घैटें बाद तुस इद्दरा हुन्दे जायो।" फरंगीमल ने खुश होइयै परता दित्ता, ‘सम्याल सा’ब इस्सै करी ते सारी रियासती ‘च थुआड़े जन्हेआ फर्जशनास पुलस अफसर कोई नेईं। तुसें स्हाड़ा कम्म कीता, अस बी-में इक घैंटै बाद औना। सम्याल ने फोन रक्खेआ ते सामनै खडोते दे हवालदारै गी सैन्त कराई जे बाह्र बैठी दी जनानी गी अन्दर सद्दै।